Legal Document

Category: 118

Text:
15. ΝΟΜΟΘΕΤ. ΔΙΑΤΑΓΜΑ υπ’ αριθ. 1309  της 25/31 Οκτ. 1949 Περί αυθεντικής ερμηνείας των διατάξεων περί φόρου πολυτελείας επί της τεχνητής μετάξης. Άρθρ.1.-1.Δια την εφαρμογήν των διατάξεων των εδ. γ΄ και ς΄ του άρθρ. 4 του υπ’ αριθμόν 652/1945 Α.Νόμου «περί τροποποιήσεως και συμπληρώσεως των διατάξεων περί Φόρων Καταναλώσεως κλπ.» ως τεχνητή μέταξα νοείται : α)η παραγομένη δια χημικής επεξεργασίας της κυτταρίνης, των πρωτεϊνών, των βρίων και άλλων φυσικών υλών και β)αι συνθετικαί υφαντικαί ίνες αι παραγόμεναι εκ πλαστικών υλών (πολυναμίδια κλπ.) δια χημικής συνθέσεως, εφόσον το μήκος των ινών αμφοτέρων των άνω κατηγοριών είναι ατέρμον ή άνω των δύο μέτρων. 2.Κυρούνται αι υπ’ αριθ. Μ. 2852 της 29 ης  Μαρτ. 1949, Μ.4388 της 14 ης  Μαΐου 1949 και Μ. 9444 της 28 ης  Σεπτ. 1949 διαταγαί του Υπουργού των Οικονομικών, δι’ ων ηρμηνεύθησαν αι διατάξεις του εδ. ς΄ του άρθρ. 4 του υπ’ αριθ. 652/1945 Α. Νόμου, έχουσαι ούτω: Εν Αθήναις τη 29 Μαρτ. 1949 Αριθ. Πρωτ. Μ. 2852 Προς τας Τελωνειακάς Αρχάς του Κράτους Συμφώνως προς τας ισχυούσας διατάξεις του υπ’ αριθ. 652/1945 Α. Νόμου, εις φόρον πολυτελείας υπόκειται η τεχνητή μέταξα και τα εκ ταύτης είδη, εφαρμοζομένων κατ’ αναλογίαν ως προς τα ποσοστά κλπ. των διατάξεων των ισχυουσών ως προς τον φόρον πολυτελείας της ζωϊκής μετάξης και των εκ ταύτης ειδών. Ως είναι υμίν γνωστόν η βιομηχανία κατασκευής τεχνητών κλωστικών ινών έσχε τοσαύτην εξέλιξιν, ώστε τα εξ αυτών παραγόμενα είδη είτε ως υφάσματα ταύτα εμφανίζονται είτε ως έτοιμα ή άλλα είδη, ως περικνημίδες κλπ., συναγωνίζονται λίαν επιτυχώς και από απόψεως κατασκευής και εμφανίσεως και από τοιαύτης αντοχής τα εκ ζωϊκής μετάξης παρεμφερή είδη. Παραλλήλως δε αι ανάγκαι της πολεμικής περιόδου και της μεταπολεμικώς δημιουργηθείσης καταστάσεως λόγω της ελλείψεως πρώτων υλών, κατηύθυναν τον κλάδον τούτον της βιομηχανίας εις την προσπάθειαν παραγωγής ειδών παρεμφερών προς τα μάλλινα και βαμβακερά, δι’ ων υπεκαταστάθησαν εν πολλοίς υφάσματα εξ ερίου ή βάμβακος. Ούτω, εντός των εχόντων εμφάνισιν μεταξωτών δυσκόλως διακρινομένων της εκ ζωϊκής μετάξης ειδών, εισάγονται εκ της αλλοδαπής υφάσματα εκ τεχνητών κλωστικών ινών έχοντα μορφήν είτε ανδρικών κασμηρίων είτε γυναικείων μαλλίνων υφασμάτων ή φανελλοειδών. Αλλ’ η επιβολή του φόρου πολυτελείας επί των υφασμάτων εν γένει κατασκευασμένων εκ τεχνητών κλωστικών ινών, με βασικόν κριτήριον την ύλην εξ ης ταύτα κατασκευάζονται, θα ωδήγη εις το άτοπον να υπάγωνται εις φόρον πολυτελείας υφάσματα ή έτερα είδη προσομοιάζονται προς μάλλινα ή βαμβακερά υφάσματα ή υποκαθιστώνται ταύτα, πολλώ μάλλον αφού τα εκ φυσικού ερίου ή βάμβακος υφάσματα καίτοι καλλιτέρας ποιότητος και αντοχής ουδαμώς περιελήφθησαν μεταξύ των φορολογουμένων δια του φόρου τούτου ειδών. (Αντί για τη σελ. 351) Σελ. 351(α) Τεύχος Ε42-Σελ.131 Φορολογία ειδών πολυτελείας 28.Ζ.β.15 Δια τον λόγον τούτον η Διαρκής Επιτροπή Δασμολογίου και Εμπορικών Συμβάσεων, αποφαινομένη εκάστοτε επί εφέσεων κατ’ αποφάσεων πρωτοβαθμίων Επιτροπών, δι’ ων είχον κριθή υφάσματα εκ τεχνητών κλωστικών ινών έχοντα τα εξωτερικά χαρακτηριστικά των μαλλίνωνανδρικών κασμηρίων και φανελλοειδών ως υπαγόμενα εις φόρον πολυτελείας, λαβούσα υπ’ όψει ότι των διατάξεων του υπ’ αριθ. 1991/1939 Α. Νόμου επεδιώχθη η επιβολή του φόρου τούτου επί των πράγματι πολυτελών ειδών, ων η χρησιμοποίησις αποσκοπεί εις την ικανοποίησιν ουχί στοιχειωδών αναγκών, εγνωμοδότησε ότι τα είδη ταύτα δεν είναι εκ των υποκειμένων εις φόρον ειδών, αι δε γνωμοδοτικαί αυτής αποφάσεις εγένοντο κατά καιρούς αποδεκταί παρ’ ημών. Δια της ούτω όμως, καθιερωθείσης Νομολογίας της ως είρηται Επιτροπής δεν εξουδετερώθησαν άπασαι αι δυσχέρειαι εφαρμογής των ως άνω διατάξεων, καθόσον η εξέλιξις της βιομηχανίας των τεχνητών κλωστικών ινών ενεφάνισεν εις την κατανάλωσιν παντοία είδη ετοίμων προϊόντων, ώστε η υπαγωγή απάντων εις τας κατηγορίας των κριθέντων ως άνω ειδών να καθίσταται δυσχερής. Εκ του λόγου τούτου η Διαρκής Επιτροπή Δασμολογίου ευρέθη εις δυσχερήν θέσιν, ελλείψει αντικειμενικών κριτηρίων, να αποφανθή ότι και τα προσομοιάζοντα προς τα λεπτά μάλλινα γυναικεία υφάσματα ή βαμβακερά τοιαύτα, δεν είναι κατά την έννοιαν του Νόμου εκ των υπαγομένων εις φόρον ειδών. Αλλ’ εκ μεταγενεστέρας λεπτομερούς εξετάσεως του ζητήματος τούτου υπό της ως είρηται Επιτροπής, συνεπεία υποβληθέντος ερωτήματος υπό του Εμπορικού Συλλόγου Αθηνών, αν υφάσματα εκ τεχνητών υφανσίμων ινών έχοντα εμφάνισιν λεπτού μάλλινου υφάσματος, ως δείγματα προσεκομίσθησαν εις αυτήν, υπάγονται εις φόρον πολυτελείας, αύτη κατά πλειοψηφίαν εγνωμοδότησεν ότι τόσον τα υφάσματα ταύτα όσον και γενικώτερον τα υφάσματα τα περιέχοντα τεχνητάς κλωστικάς ίνας μη μακροΐνους και μη προσομοιάζοντα προς τα εκ ζωϊκής μετάξης κατασκευαζόμενα, αλλ’ έχοντα καταφανώς την εμφάνισιν μαλλίνων ανδρικών ή γυναικείων υφασμάτων ή βαμβακερών τοιούτων, δέον όμως μη υπάγωνται εις φόρον πολυτελείας, τοσούτω μάλλον καθόσον τα αντίστοιχα εκ φυσικού ερίου ή βάμβακος είδη δεν υπάγονται εις τον φόρον τούτον. Αποδεχόμενοι την κατά τ’ ανωτέρω γνωμοδότησιν παρέχομεν υμίν τας κάτωθι οδηγίας δια την εφαρμογήν της. Κατά την διαδικασίαν του τελωνισμού δέον επί τοιούτων ειδών ν’ αποκόπτωνται ως δείγματα τεμάχια υφάσματος κατά τρόπον τοιούτον ώστε να είναι δυνατή η εξακρίβωσις αν αι ίνες είναι μακραί ή μη (μακρόϊνα ή βραχύϊνα). Σελ. 352(α) Τεύχος Ε42-Σελ.132 Εφόσον επί τοιούτων δειγμάτων ο οικείος χημικός αποφαίνεται εν τω δελτίω χημικής αναλύσεως : 1)ότι το υπό κρίσιν ύφασμα περιέχει τεχνητάς κλωστικάς ίνας και ουχί τεχνητήν μέταξιν, 2)ότι αι ίνες αύται δεν είναι μακρόϊνοι, 3)ότι αι κλωσταί έχουν το ειδικόν κατσάρωμα ή είναι εστριμμέναι και 4)η υφή και ο τύπος του υφάσματος είναι μαλλίνου ανδρικού ή γυναικείου βαμβακερού, ταύτα δεν θα υπάγωνται εις τον φόρον πολυτελείας. Οικοθεν νοείται ότι αι Τελωνειακαί Αρχαί δεν υποχρεούνται ανεξελέγκτως να αποδέχωνται την εν τω δελτίω διαπίστωσιν του χημικού, αλλ’ εφόσον κατά την κρίσιν των το ύφασμα παρουσιάζει τα χαρακτηριστικά εκ ζωϊκής μετάξης υφάσματος (στιλπνότης, αφή, ομαλότης υφάνσεως, έλλειψις χνουδιού εις τας κλωστάς κλπ.) δέον να υπαγάγη τούτο εις τον φόρον πολυτελείας, η δε τυχόν αμφισβήτησις του εισαγωγέως θα λύεται κατά την νόμιμον διαδικασίαν. Το Γεν. Χημείον του Κράτους, προς ο κοινοποιείται η παρούσα, παρακαλείται όπως άμα τη λήψει εκδώση τα σχετικάς οδηγίας προς τα Χημικά Παραρτήματα δια την συμμόρφωσιν των παρ’ αυτοίς υπηρετούντων χημικών προς τα ανωτέρω καθοριζόμενα κατά την έκδοσιν των δελτίων χημικής αναλύσεως. Εν Αθήναις τη 14 Μαΐου 1949 Αριθ. Πρωτ. Μ. 4388 Προς τας Τελωνειακάς Αρχάς του Κράτους Κατόπιν της υπ’ αριθ. Μ. 2852/29.3.1949 διαταγής ημών δι’ ης παρεσχέθησαν οδηγίαι δια την εφαρμογήν των διατάξεων του φόρου πολυτελείας επί της τεχνητής μετάξης και των εκ ταύτης ειδών, υπεβλήθη ημίν διαρμαρτυρία της Πανελληνίου Ενώσεως Βιομηχάνων Κλωστοϋφαντουργών και του Συνδέσμου Υφαντουργών Βιομηχάνων Ελλάδος, δι’ ης καταγγέλεται ότι υπό τραστ εισαγωγέων εκτελωνίζονται τεράστιαι ποσότητες υφασμάτων τσελλ-βόλε προελεύσεως Ιταλίας δια τα οποία δεν αξιούται η καταβολή φόρου πολυτελείας. Κατόπιν τούτου εφιστώμεν ιδιαιτέρως την προσοχήν υμών επί της πιστής εφαρμογής των δοθεισών υμίν οδηγιών δια της εν αρχή σημειουμένης διαταγής ημών, και παραγγέλομεν όπως μη χωρή απαλλαγή από του φόρου πολυτελείας ειδών εκ τεχνητών υφανσίμων ινών εφόσον δεν συντρέχουσιν άπασαι αι τιθέμεναι προϋποθέσεις δια της υπ’ αριθ. Μ. 2852/1949 διαταγής μας. Εν πάση περιπτώσει του φόρου τούτου κατά την έννοιαν της άνω διαταγής δέον ν’ απαλλάσσωνται μόνον τα περιέχοντα τεχνητάς κλωστικάς ίνας υφάσματα, τα έχοντα εμφάνισιν καταφανώς μαλλίνου ή βαμβακερού υφάσματος. 28.Ζ.β.15 Φορολογία ειδών πολυτελείας Εν Αθήναις τη 28 Σεπτ. 1949 Αριθ. Πρωτ. Μ.9444 Προς τας Τελωνειακάς Αρχάς του Κράτους Ως γνωστόν δια την εφαρμογήν των διατάξεων του φόρου πολυτελείας επί της τεχνητής μετάξης και των εκ ταύτης ειδών των προερχομένων εκ της αλλοδαπής και προς αντιμετώπισιν των εκ της εφαρμογής των διατάξεων τούτων προκυψασών δυσχερειών, παρέσχομεν υμίν οδηγίας δια της υπ’ αριθ. Μ.2852/1949 διαταγής μας. Δια της διαταγής μας ταύτης καθωρίσαμεν τα βασικά χαρακτηριστικά στοιχεία βάσει των οποίων θα καθίστατο ασφαλής ο διαχωρισμός των εκ τεχνητών υφανσίμων ινών ειδών των απομιμουμένων τα είδη εκ μετάξης, βάμβακος και ερίου, παρέσχομεν δε υμίν την ευχέρειαν όπως, παραλλήλως προς τα συμβουλευτικά στοιχεία τα παρεχόμενα υμίν υπό των οικείων χημικών παραρτημάτων, τελικώς αποφαίνεσθε υμείς αν τα εκάστοτε υπό την κρίσιν υμών τιθέμενα είδη είναι εκ των υποκειμένων εις φόρον πολυτελείας. Εν συνεχεία προς την ανωτέρω διαταγήν, παρεσχέθησαν υμίν συμπληρωματικαί οδηγίαι δια της υπ’ αριθ. Μ.4388/1949 διαταγής μας δι’ ης επί σκοπώ καθορισμού βασικών αντικειμενικών κριτηρίων εγνωρίσαμεν υμίν ότι δέον ν’ απαλλάσσωνται του φόρου τούτου μόνον τα υφάσματα τα έχοντα εμφάνισιν καταφανώς μαλλίνου ή βαμβακερού υφάσματος. Εκ της μέχρι τούδε όμως εφαρμογής των δια των ανωτέρω διαταγών παρασχεθεισών οδηγιών παρετηρήσαμεν ότι πολλάκις, παρά των Τελωνών ή των πρωτοβαθμίων Επιτροπών ή και της Διαρκούς Επιτροπής Δασμολογίου και Εμπορικών Συμβάσεων, υφάσματα προσομοιάζοντα και υποκαθιστώντα την μέταξαν δεν κρίνονται ως υποκείμενα εις φόρον πολυτελείας, εκ της τοιαύτης δε εφαρμογής είναι φυσικόν να ζημιώνται τα συμφέροντα του Δημοσίου και να δημιουργούνται εύλογα παράπονα εις τους φορολογουμένους οίτινες τυχόν δεν ασκούν τα προβλεπόμενα ένδικα μέσα. Επιθυμούντες όθεν όπως αρθή το άτοπον τούτο κρίνομεν αναγκαίον να επιστήσωμεν και αύθις ιδιαιτέρως την προσοχήν υμών επί του ζητήματος τούτου, συνιστώμεν δε εις υμάς όπως λαμβάνετε ως στοιχείον κρίσεως, εκτός των εν ταις ανωτέρω διαταγαίς σημειουμένων προϋποθέσεων και την αξίαν των εισαγομένων ειδών, ως και εάν το καθ’ έκαστον είδος, ως εκ της κατασκευής αυτού (ύφανσις, χρωματισμός, σχέδιον κλπ.), προορίζεται ουχί προς ικανοποίησιν πρώτων αναγκών, αλλά προς επίδειξιν κλπ. και εν γένει αν έχη πολυτελή εμφάνισιν ότε δέον και κατά την υπ’ αριθ. 1353/1949 απόφασιν του Συμβουλίου Επικρατείας να υπάγεται εις φόρον πολυτελείας. 3.Ο καταβληθείς φόρος πολυτελείας δια τας εκ της αλλοδαπής εισαχθείσας βραχυΐνους (μήκους κατωτέρου των δύο μέτρων) τεχνητάς κλωστικάς ύλας εις τολύπας ή κλωστάς, ως και δια τα εκ τούτων είδη (υφάσματα κλπ.) δεν επιστρέφεται. Άρθρ.2.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως.